**Piero della Francesca** (Borgo Santo Sepolcro oko 1412. – Borgo Santo Sepolcro, 12. listopada, 1492) je bio talijanski slikar, matematičar i pisac rane renesanse. Svojim suvremenicima bio je poznat kao matematičar i geometar podjednako kao umjetnik, iako se danas smatra prije svega umjetnikom. Njegove slike se odlikuju jasnim humanizmom i uporabom jasnih geometrijskih oblika, djelomice u svezi s perspektivom i skraćenjima. Većinu svojih važnih djela napravio je u toskanskom gradu Arezzu.

Biografija
----------

*Uskrsnuće*, oko 1420-1492. mural, freska i tempera, 225 x 200 cm, Muzej Civico, Sansepolcro, Italija.
Vjerojatno rođen u malenom gradu Sansepolcro (Borgo Santo Sepolcro) u Toskani, u oca trgovca Benedetta de' Franceschija i majke Romane di Perino da Monterchi. Naučio je slikarski zanat od više He sienskih umjetnika koji su radili u San Sepolcro tijekom njegove mladosti. Pouzdano se zna kako je Piero šegrtovao u Firenci kod Domenica Veneziana, s kojim je 1439. radio na freskama za hospital Santa Maria Nuova (crkva Sant'Egidio, danas uništena). Također je poznavao Fra Angelica, koji ga je upoznao s vodećim masjstorima svog vremena, Masacciom i Brunelleschijem.

*Gospa s Djetetom, svecima i vojvodom koji kleči*, 1472, ulje na platnu, 248 × 150 cm, Pinakoteka u Breri, Mailand.
Godine 1442. vraća se u Sansepolcro gdje je, tri godine kasnije, primio narudžbu za oltar crkve Misericordia (uključujući *Gospa od Misercordija*), koja je završena u ranim 1460-im. Godine 1449. izveo je nekoliko fresaka u dvorcu Estense i crkvi Sant'Andrea u Ferrari, također izgubljene. Njegov utjecaj je jak u kasnijim alegorijskim slikama Cosima Tura u Ferrari.

Dvije godine kasnije boravio je u Riminiju, radeći za Sigismonda Pandolfa Malatestu. U svojoj maniri uradio je freske *Sigismondo Pandolfo Malatesta moli u utvrdi sv. Sigismunda* i Portret kondotjera. Tamo je upoznao još jednog slavnog renesansnog matematičara i arhitekta Albertija. Kasnije se seli u Anconu, Pesaro i Bolognu. Godine 1452. Piero della Francesca je pozvan u Arezzo da zamijeni Biccija di Lorenza u oslikavanju fresaka bazilike sv. Franje. Djelo je završeno prije 1466. vjerojatno između 1452.-1456.

Njegove slike freskociklusa koje opisuju "Legendu o pravom križu" smatraju se njegovim remek-djelom i renesanse općenito. Priča u ovim freskama proizilazi iz srednjovjekovnog izvora koji opisuje kako je komad pravog drveta s križa na kojemu je raspet Krist pronađen. Priče su skupljene u zbirku "Zlatne legende" Jacopa da Varazze (Jacopo da Varagine) iz sredine 13. stoljeća.

*Otkrivanje pravog križa*, freska, 1452-1466. sv. Franjo u Arezzu.
Godine 1453. vratio se ponovno u Sansepolcro gdje je slijedeće godine potpisao ugovor za poliptih sv. Augustina u crkvi sv. Augustina. Nekoliko godina kasnije, papa Nikola V. ga je pozvao u Rim gdje je uradio freske u Bazilici Sta Maria Maggiore, od kojih su ostali samo fragmenti. Dvije godine kasnije vratio se u Rim da dovrši freske u Vatikanskoj palači koje su bile uništene.

Do danas su ostale slike kao *Bičevanje Krista* (oko 1460.), jedna od najslavnijih i najkontroverznijih slika rane renesanse. Kako sam kaže u svom uvodu, ova slika pokazuje geometrijsku zrelost i tajanstvenost u načinu kako se predstavljaju tri čovjeka u prednjem planu. Druga važna njegova zrela djela *Krštenje Kristovo*, *Uskrsnuće* i *Gospa iz Parta*. U Urbinu, gdje je bio u službi Frederica II. De Montefeltra, upoznao je Melozza da Forlìja i Lucu Paciolija. Tamo je naslikao slavne dvostruke portrete Federica i njegove žene Battiste Sforza, sada u galeriji Uffizi, i Gospu od Senigallija kao i *Rođenje Kristovo*. Njegovi portreti u profilu inspirirani su kovanicama iz rimske umjetnosti.

Piero della Francesca je zabilježan u dokumentima u Riminiju 1482. g. i 1487. kada je napriavio svoju oporuku. Slikari kao Perugino i Luca Signorelli su često boravili u njegovoj radionici. Po Vasariju, oslijepio je pred kraj života.

Umro je u Sansepolcru istog dana kada je Kristofor Kolumbo otkrio Ameriku.

Antologija djela
----------------

*Krštenje Kristovo*, 1450. tempera na platnu, 168 × 116 cm, Državna galerija, London.
* *Poliptih Misericordia*, 1445.-1462. - ulje i tempera na dasci, osnovica 330 cm, visina 273 cm, Pinakoteka Comunale, Sansepolcro.
* *Krštenje Kristovo*, oko 1448.-1450. - tempera na dasci, 168 x 116 cm, Državna galerija, London]]
* *Sv. Jeronim u skrušenosti*, oko 1449.-1451. -ulje na dasci, 51 x 38 cm, Staatliche muzej, Berlin.
* *Sv. Jeronim i donator* , 1451. - tempera na dasci, 40 x 42 cm, Galerija Akademije, Venecija.
* *Vojvoda moli ispred sv. Jeronima*, 1451. - freska, Tempio Malatestiano, Rimini.
* *Portret Sigismonda Malateste*, oko 1451. - tempera i ulje na dasci, 44.5 x 34.5 cm, Louvre, Pariz.
* *Povijest pravog križa*, oko 1455.-1466. - freska, San Francesco, Arezzo.
* *Bičevanje Krista*, oko 1460. - tempera na dasci, 59 x 81.5 cm, Državna galerija Marche, Urbino.
* *Poliptih sv. Augustina*, 1460.-1470. - ulje i tempera na dasci
* *Uskrsnuće*, oko 1463. - freska, 225 x 200 cm, Muzej Civico, Sansepolcro.
* *Gospa od Parta*, 1459.-1467. - prebačeno s freske na platno, 260 x 203 cm, Grobna kapela, Monterchi.
* *Rođenje Kristovo*, oko 1470. - 124.5 x 123 cm, Državna galerija, London.
* *Poliptih iz Perugije*, oko 1470. - ulje na dasci, 338 x 230 cm, Državna galerija Umbrije, Perugia.
* *Gospa s Djetetom i svecima* (*Montefeltro oltar*, 1472.-1474.) - ulje na dasci, 248 x 170 cm, Pinakoteka Brera, Milano.
* *Dvostruki portret iz oko 1472. Federica da Montefeltra i Battiste Sforza*, vojvode i vojvotkinje od Urbina.
* *Gospa iz Senigallija*, oko 1474. -  ulje na dasci, 67 x 53.5 cm, Državna galerija Marche, Urbino.

### Djela iz matematike i geometrije

*Bičevanje Krista*, poslije 1444. ulje na platnu, 59 × 82 cm, Duždeva palača, Urbino.
Njegov duboki interes za teoretsku studiju perspektive i njegov konteplativni pristup slikarstvu su očiti u njegovim djelima, uključujući plohe oltara San Agostino.

Piero je napisao tri traktata koji su poznati modernim matematičarima: *Abakus Traktat (Trattato d'Abaco)*, *Kratka knjiga o pet pravilnih tijela (Libellus de Quinque Corporibus Regularibus)* i *O perspektivi u slikarstvu (De Prospectiva Pingendi)*. Teme ovih djela uključuju aritmetiku, algebru, geometriju i inovativni pristup geometrijskim tijelima i linearnoj perspektivi. Mnogo njegovih djela su preuzeli i usvojili pisci kao Luca Pacioli. Pierovo djelo o čvrstim tijelima se pojavljuje u Paciolijevom djelu *De Divina Proportione* koje je ilustriurao Leonardo da Vinci.

Piero kao inspiracija
---------------------

Tomaoko Suzukija nova koijevka iz 2006. za sv. Martina od polja, izložena na Trafalgar trgu, navodi della Francescu kao inspiraciju.

Povezano
--------

*Dvostruki portret vojvode i vojvotkinje od Montefeltra*, 1472. ulje na platnu, svaki 47 × 33 cm, galerija Uffizi, Firenca.
* Renesansno slikarstvo
* Rana renesansa
* Perspektiva

Izvori i zabilješke
-------------------

1. ↑  Turner, A. Richard (1976). „Piero della Francesca". u: William D. Halsey. *Collier's Encyclopedia*. **19**. New York: Macmillan Educational Corporation. pp. 40-42.
2. ↑  Prema Giorgio Vasariju, umro je u 86. godini života, pa je vjerojatna godina smrti 1406.
3. ↑  "The Golden Legend, or Lives of the Saints" Volume Three Arhivirano 2014-11-03 na Wayback Machine-u, preuzeto 22. ožujka 2007.
4. ↑  "New Christmas crib for Trafalgar Square" Arhivirano 2007-09-26 na Wayback Machine-u, preuzeto 22. ožujka-2007..
5. ↑  "Tomoaki Suzuki wins St Martin-in-the-Fields commission for Trafalgar Square crib" Arhivirano 2007-09-26 na Wayback Machine-u, preuzeto 22. ožujka-2007.

* Roberto Longhi, "Piero della Francesca" ISBN 1-878818-77-5.
* Gantz, Jeffrey, "Strong, silent type: Piero della Francesca, international artist of mystery", The Boston Phoenix (tiskovina), odjeljak o umjetnosti, 1. rujna, 2006..
* John Pope-Hennessy, "The Piero della Francesca Trail" uključujući esej Aldousa Huxleya "The Best Picture". ISBN 1-892145-13-8.

Vanjske veze
------------

***Piero della Francesca*** na Wikimedijinoj ostavi

* () Piero della Francesca i talijanski krug - izložba 2007. u Arezzu.
* () Paul Johnson, *Umjetnost: Nova povijest*
* () Piero della Francesca članak na sveučilištu St. Andrews. Arhivirano 2007-09-29 na Wayback Machine-u
* () () Piero della Francesca Arhivirano 2014-01-22 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 41861623
* LCCN: n50072224
* ISNI: 0000 0001 2129 7163
* GND: 118524577
* SELIBR: 196565
* SUDOC: 028853210
* BNF: cb12060279h (podaci)
* BIBSYS: 90178468
* ULAN: 500006339
* MusicBrainz: 0d726aa6-4755-4a2f-b298-f117136db4f1
* NLA: 36557157
* NDL: 00439979
* NKC: xx0011775
* BNE: XX1722031
* CiNii: DA01222573
* KulturNav: id
* RKD: 63396
* CONOR.SI: 19271523
* NSK: 000048350

 |